**İqtisadiyyat Nazirliyi yanında Dövlət Vergi Xidmətinin 26.01.2024-cü il tarixli 2317040101855000 nömrəli əmri ilə təsdiq edilmişdir**

**““Sadələşdirilmiş vergi üzrə sabit məbləğin, məcburi dövlət sosial sığorta və icbari tibbi sığorta haqqının ödənilməsi haqqında qəbz”in proaktiv təqdim edilməsi” elektron xidməti üzrə**

**İstifadəçi Razılaşmasının nümunəvi forması**

|  |  |
| --- | --- |
| **Bakı şəhəri** | **“\_\_”\_\_\_\_\_\_\_\_\_\_\_\_ 20\_\_\_\_ il** |

““Sadələşdirilmiş vergi üzrə sabit məbləğin, məcburi dövlət sosial sığorta və icbari tibbi sığorta haqqının ödənilməsi haqqında qəbz”in proaktiv təqdim edilməsi” elektron xidməti üzrə İstifadəçi Razılaşması (bundan sonra – Razılaşma) bir tərəfdən Azərbaycan Respublikasının İqtisadiyyat Nazirliyi yanında Dövlət Vergi Xidmətinin (bundan sonra- Dövlət Vergi Xidməti) adından \_\_\_\_\_\_\_\_\_\_\_\_\_\_\_\_\_\_\_\_\_\_\_ və digər tərəfdən Azərbaycan Respublikasının qanunvericiliyinə uyğun olaraq Torpaq mülkiyyətçisi olaraq / Ailə kəndli təsərrüfatının başçısı olaraq / Vergi Məcəlləsinin 220.10-cu maddəsində nəzərdə tutulan fəaliyyət növünün həyata keçirilməsi üçün vergi orqanında uçot alınmış \_\_\_\_\_\_\_\_\_\_\_(VÖEN:\_\_\_\_\_\_\_\_\_) arasında aşağıdakılar barədə razılığa gəlinərək imzalanmışdır:

**1. Əsas anlayışlar**

**1.** Bu Razılaşmanın məqsədləri üçün aşağıdakı anlayışlar istifadə olunur:

**1.1. İstifadəçi** – Azərbaycan Respublikasının qanunvericiliyinə uyğun olaraq vergi orqanında uçota alınmış və bu Razılaşmanın şərtlərini qəbul etmiş Vergi Məcəlləsinin 220.10-cu maddəsində nəzərdə tutulan fəaliyyət növlərini muzdlu işçi cəlb etmədən həyata keçirən şəxslər, mülkiyyətində olan kənd təsərrüfatına yararlı torpaqları istifadə edən (muzdlu işçi cəlb etmədən) fiziki şəxslər və ya ailə kəndli təsərrüfatların (muzdlu işçi cəlb etmədən) başçıları (digər sahələrdə işləyib məcburi dövlət sosial sığorta haqqı ödəyənlər istisna olmaqla);

**1.2. Proaktiv xidmət** – avtomatik şəkildə, vergi ödəyicisinin (istifadəçinin) müraciəti olmadan və vergi ödəyicisinin (istifadəçinin) xüsusiyyətləri və ehtiyacları (tələbatları) nəzərə alınmaqla göstərilən xidmətlər, o cümlədən elektron xidmətlər;

**1.3. Elektron kabinet** - vergi ödəyicisi kimi uçota alınma zamanı təqdim edilən ərizəyə əsasən Dövlət Vergi Xidmətinin informasiya sistemində yaradılan, gücləndirilmiş elektron imza ilə daxil olmağa imkan verən, vergi ödəyicisi ilə vergi orqanı arasında qarşılıqlı məlumat mübadiləsini təmin edən fərdi elektron səhifə;

**1.4. İş günü** – şənbə, bazar və Azərbaycan Respublikasında tətbiq olunan hər hansı qeyri-iş günü istisna olmaqla hər hansı təqvim günü;

**1.5. Tərəflər** - Dövlət Vergi Xidməti və İstifadəçi;

**1.6. Hökumət Ödəniş Portalı (HÖP)** - dövlət orqanları tərəfindən göstərilən elektron xidmətlər üzrə ödənişlərin elektron qaydada toplanılmasını təmin edən portal.

**2. Razılaşmanın predmeti**

Bu Razılaşma İstifadəçi tərəfindən vergi qanunvericiliyinin, sığorta haqlarının hesablanmasına və ödənilməsinə münasibətdə məcburi dövlət sosial sığorta və tibbi sığorta qanunvericiliklərinin pozulması səbəbindən baş verəcək maliyyə itkiləri üzrə risklərin, vergi ödəyicilərinə xidmət mərkəzlərində göstərilən xidmətlərə sərf ediləcək inzibati xərclərin azaldılması, İstifadəçi tərəfindən onların xüsusiyyətləri və ehtiyacları (tələbatları) nəzərə alınmaqla vergi orqanına elektron və ya fiziki müraciət etmədən asan, rahat və proaktiv qaydada Dövlət Vergi Xidmətinin elektron xidmətindən yararlanması məqsədi ilə ““Sadələşdirilmiş vergi üzrə sabit məbləğin, məcburi dövlət sosial sığorta və icbari tibbi sığorta haqqının ödənilməsi haqqında qəbz”in proaktiv təqdim edilməsi” elektron xidmətindən (bundan sonra – elektron xidmət) istifadə ilə bağlı Dövlət Vergi Xidməti ilə İstifadəçi arasındakı münasibətləri tənzimləyir.

**3. Ümumi müddəalar**

Bu Razılaşma Tərəflər arasında bağlanıldıqdan sonra və İstifadəçi tərəfindən vergi, məcburi dövlət sosial sığorta və icbari tibbi sığorta haqları Vergi Məcəlləsi, “Sosial sığorta haqqında” Azərbaycan Respublikasının Qanunu və “Tibbi sığorta haqqında” Azərbaycan Respublikasının Qanunu ilə müəyyən olunmuş qaydada və tam həcmdə ödənildikdən və HÖP-dən ödənişlər barədə məlumatlar Dövlət Vergi Xidmətinə daxil olduqdan sonra Dövlət Vergi Xidməti tərəfindən avtomatik rejimdə 1 iş günü ərzində İstifadəçinin fəaliyyətinin aktiv olduğu dövr üzrə qüvvədə olma müddəti 1 ay olan “Sadələşdirilmiş vergi üzrə sabit məbləğin, məcburi dövlət sosial sığorta və icbari tibbi sığorta haqqının ödənilməsi haqqında qəbz” (bundan sonra – sabit qəbz) hazırlanır, səlahiyyətli şəxsin gücləndirilmiş elektron imzası ilə təsdiq olunaraq İstifadəçinin elektron kabinetinə göndərilir. İstifadəçi tərəfindən sabit qəbz kağız daşıyıcısında istənildikdə vergi orqanına müraciət edilməklə qeyd olunan sənəd formasının “Əsli ilə düzdür” möhürü vurulmuş surəti əldə edilə bilər.

İstifadəçi Vergi Məcəlləsinin 220.10-cu maddəsində nəzərdə tutulan fəaliyyət növlərinin bir neçəsi ilə məşğul olduğu halda və ya bir neçə uçot meyarı (mülkiyyətində olan kənd təsərrüfatına yararlı torpaqları istifadə edən fiziki şəxs və ailə kəndli təsərrüfatının başçısı) əsasında vergi orqanında uçota alındıqda aşağıda qeyd olunan ardıcıllıqda hər bir fəaliyyət növü üzrə və ya hər bir uçot meyarı üzrə ayrı-ayrılıqda Dövlət Vergi Xidməti tərəfindən avtomatik rejimdə sabit qəbz təqdim olunur:

1. \_\_\_\_\_\_\_\_\_\_\_\_\_\_\_\_\_\_ (\_\_\_\_\_\_);
2. \_\_\_\_\_\_\_\_\_\_\_\_\_\_\_\_\_\_ (\_\_\_\_\_\_);
3. \_\_\_\_\_\_\_\_\_\_\_\_\_\_\_\_\_\_ (\_\_\_\_\_\_);
4. .........

Sabit qəbz təqdim olunacaq mülkiyyətində olan kənd təsərrüfatına yararlı torpaqları istifadə edən fiziki şəxs, ailə kəndli təsərrüfatının başçısı və (və ya) onların ailə üzvləri aşağıdakılardır:

1. \_\_\_\_\_\_\_\_\_\_ (torpaq mülkiyyətçisi: FİN:\_\_\_\_, SUN\_\_\_, SSN\_\_\_);
2. \_\_\_\_\_\_\_\_\_\_ (ailə üzvü: FİN:\_\_\_\_, SSN\_\_\_);
3. ........

Vergi Məcəlləsinin 220.10-cu maddəsində nəzərdə tutulan fəaliyyət növlərini həyata keçirən istifadəçilərə sabit qəbz onların təsərrüfat subyekt(lər)inin (obyekt(lər)inin) qeydiyyatda olduğu ərazi üzrə, təsərrüfat subyekt(lər)i (obyekt(lər)i) mövcud olmadıqda uçotda olduğu ərazi üzrə təqdim olunur.

Sabit qəbzin qüvvədə olma müddətinin başlanğıc tarixi vergi, məcburi dövlət sosial sığorta və icbari tibbi sığorta haqlarının ödənildiyi tarixdən növbəti ilk iş günü hesab olunur və ödənilmiş məcburi dövlət sosial sığorta haqqı və icbari tibbi sığorta haqqı sabit qəbzin qüvvədə olma müddətinin başlanğıc tarixin daxil olduğu aya aid olur.

Mülkiyyətində olan kənd təsərrüfatına yararlı torpaqları istifadə edən (muzdlu işçi cəlb etmədən) fiziki şəxslərin və ya ailə kəndli təsərrüfatların (muzdlu işçi cəlb etmədən) başçılarının ailə üzvlərinin tərkibində, istifadəçinin həyata keçirdiyi Vergi Məcəlləsinin 220.10-cu maddədə nəzərdə tutulan fəaliyyət növündə dəyişiklik edildikdə bu Razılaşma yenidən bağlanılmadan edilmiş dəyişikliklərə uyğun sabit qəbz verilir.

Bu razılaşma Dövlət Vergi Xidmətinin vergi ödəyicilərinə xidmət mərkəzlərinə müraciət edilməklə və ya Dövlət Vergi Xidmətinin İnternet Vergi İdarəsində (e-portal) İstifadəçi tərəfindən gücləndirilmiş elektron imza ilə təsdiq edilməklə bağlanılır.

1. **Dövlət Vergi Xidmətinin** **vəzifə və hüquqları**

**4.1. Dövlət Vergi Xidmətinin** **vəzifələri:**

4.1.1. İstifadəçi tərəfindən vergi, məcburi dövlət sosial sığorta və icbari tibbi sığorta haqları Vergi Məcəlləsi, “Sosial sığorta haqqında” Azərbaycan Respublikasının Qanunu və “Tibbi sığorta haqqında” Azərbaycan Respublikasının Qanunu ilə müəyyən olunmuş qaydada və həcmdə ödənildikdən və qeyd olunan ödənişlər barədə elektron məlumatlar HÖP-dən Dövlət Vergi Xidmətinin informasiya sisteminə daxil olduqdan sonra 1 iş günü ərzində müvafiq dövr üçün (istifadəçinin fəaliyyətinin aktiv olduğu dövr) sabit qəbzi hazırlamaq və İstifadəçinin elektron kabinetinə göndərmək;

**4.2. Dövlət Vergi Xidmətinin** **hüquqları:**

**4.2.1 Aşağıda qeyd olunan hallarda sabit qəbzin verilməsindən imtina etmək:**

4.2.1.1 İstifadəçi vergi, məcburi dövlət sosial sığorta və icbari tibbi sığorta haqlarını Vergi Məcəlləsi, “Sosial sığorta haqqında” Azərbaycan Respublikasının Qanunu və “Tibbi sığorta haqqında” Azərbaycan Respublikasının Qanunu ilə müəyyən olunmuş qaydada və həcmdə ödənilmədikdə;

4.2.1.2 istifadəçi Vergi Məcəlləsinin 220.10-cu maddəsində nəzərdə tutulan fəaliyyət növlərini muzdlu işçi cəlb etməklə həyata keçirdikdə;

4.2.1.3 mülkiyyətində olan kənd təsərrüfatına yararlı torpaqları istifadə edən fiziki şəxslər və ya ailə kəndli təsərrüfatların başçıları olan İstifadəçi fəaliyyətlərini muzdlu işçi cəlb etməklə həyata keçirdikdə;

4.2.1.4 mülkiyyətində olan kənd təsərrüfatına yararlı torpaqları istifadə edən fiziki şəxsin və ya ailə kəndli təsərrüfatının başçısının uçot meyarı (əlaməti) ləğv edildikdə;

4.2.1.5 sahibkarlıq məqsədləri üçün uçota alınmış İstifadəçinin uçot baza məlumatlarında Vergi Məcəlləsinin 220.10-cu maddəsində nəzərdə tutulan fəaliyyət növləri ləğv olunduqda;

4.2.1.6 İstifadəçi vergi orqanına müraciət etməklə fəaliyyətini müvəqqəti dayandırdıqda;

4.2.1.7 İstifadəçi fəaliyyətinə xitam verilməsi üçün vergi orqanına müraciət etdikdə.

**4.2.2** **Aşağıda qeyd olunan hallarda** **mülkiyyətində olan** **kənd**  **təsərrüfatına yararlı torpaqları istifadə edən (muzdlu işçi cəlb etmədən) fiziki şəxslər və ya ailə kəndli təsərrüfatların (muzdlu işçi cəlb etmədən) başçıları və (və ya) onların ailə üzvləri üzrə sabit qəbzin verilməsindən imtina etmək:**

4.2.2.1 mülkiyyətində olan kənd təsərrüfatına yararlı torpaqları istifadə edən (muzdlu işçi cəlb etmədən) fiziki şəxslər və ya ailə kəndli təsərrüfatların (muzdlu işçi cəlb etmədən) başçıları və (və ya) onların ailə üzvləri digər sahələrdə işlədikdə;

4.2.2.2 mülkiyyətində olan kənd təsərrüfatına yararlı torpaqları istifadə edən (muzdlu işçi cəlb etmədən) fiziki şəxslərin və ya ailə kəndli təsərrüfatların (muzdlu işçi cəlb etmədən) başçılarının və (və ya) onların ailə üzvlərinin sığorta edənin uçot nömrəsi (SUN), sosial sığorta nömrəsi (SSN) aidiyyəti dövlət orqanı tərəfindən təyin olunmadıqda;

4.2.2.3 mülkiyyətində olan kənd təsərrüfatına yararlı torpaqları istifadə edən (muzdlu işçi cəlb etmədən) fiziki şəxslərin və ya ailə kəndli təsərrüfatların (muzdlu işçi cəlb etmədən) başçılarının ailə üzvlərinin orqanizmin funksiyalarının 61-100 faiz pozulmasına görə əlilliyi müəyyən edildikdə;

4.2.2.4 mülkiyyətində olan kənd təsərrüfatına yararlı torpaqları istifadə edən (muzdlu işçi cəlb etmədən) fiziki şəxslərin və ya ailə kəndli təsərrüfatların (muzdlu işçi cəlb etmədən) başçılarının ailə üzvlərinin 18 yaşınadək əlilliyi müəyyən edildikdə;

4.2.2.5 mülkiyyətində olan kənd təsərrüfatına yararlı torpaqları istifadə edən (muzdlu işçi cəlb etmədən) fiziki şəxslərin və ya ailə kəndli təsərrüfatların (muzdlu işçi cəlb etmədən) başçılarının ailə üzvlərinin “Əmək pensiyaları haqqında” Azərbaycan Respublikası Qanununun 7-ci maddəsi ilə müəyyən edilmiş yaş həddindən yaşı artıq olduqda;

1. **İstifadəçinin** **vəzifə və hüquqları**

**5.1. İstifadəçinin** **vəzifələri:**

5.1.1 Vergi Məcəlləsinin 220.10-cu maddəsində nəzərdə tutulan fəaliyyəti həyata keçirməyə başlayanadək sabit məbləğ şəklində aylıq olaraq vergi, məcburi dövlət sosial sığorta və icbari tibbi sığorta haqlarını ödəmək;

5.1.2 Vergi Məcəlləsi, “Sosial sığorta haqqında” Azərbaycan Respublikasının Qanunu və “Tibbi sığorta haqqında” Azərbaycan RespublikasınınQanunu ilə müəyyən olunmuş qaydada və tam həcmdə aylıq olaraq vergi, məcburi dövlət sosial sığorta və icbari tibbi sığorta haqlarını ödəmək;

5.1.3 faktiki həyata keçirdiyi fəaliyyət növü, uçot meyarı, ailə üzvlərinin tərkibi və fəaliyyəti ilə bağlı sair məlumatlarda dəyişikliklər baş verdikdə uçot baza məlumatlarında müvafiq dəyişiklik edilməsi üçün vergi orqanına müraciət etmək.

**5.2. İstifadəçinin** **hüquqları:**

5.2.1. Vergi, məcburi dövlət sosial sığorta və icbari tibbi sığorta haqlarını Vergi Məcəlləsi, “Sosial sığorta haqqında” Azərbaycan Respublikasının Qanunu və “Tibbi sığorta haqqında” Azərbaycan RespublikasınınQanunu ilə müəyyən olunmuş qaydada və həcmdə ödəndikdən sonra 1 iş günü ərzində müvafiq dövr üçün (istifadəçinin fəaliyyətinin aktiv olduğu dövr) vergi orqanına müraciət etmədən sabit qəbzi əldə etmək.

1. **Razılaşmanın qüvvəyə minməsi və müddəti**

6.1. Razılaşma 3 illik müddətə bağlanılır və imzalandığı gündən qüvvəyə minir.

6.2. Bu Razılaşmanın qüvvədə olma müddətinin bitməsinə 30 gün qalmış Tərəflərdən biri razılaşmanın ləğvi barədə digər Tərəfə yazılı şəkildə və ya elektron kabinet vasitəsi ilə müraciət etməzsə, razılaşmanın müddəti ilkin bağlandığı müddət qədər uzadılmış hesab edilir və bu qayda növbəti dəfələrdə də tətbiq edilir.

1. **Razılaşmaya xitam verilməsi**

7.1. Bu Razılaşmaya aşağıdakı hallarda xitam verilir:

7.1.1. istifadəçinin Razılaşmaya xitam verilməsi barədə yazılı müraciəti olduqda;

7.1.2. Dövlət Vergi Xidmətinin təşəbbüsü olduqda;

7.1.3. istifadəçi fəaliyyətinə xitam verdikdə.

1. **Tərəflərin məsuliyyəti**

Tərəflər təqdim edilən bütün məlumatların doğruluğuna görə, bu Razılaşmada nəzərdə tutulmuş vəzifələrin yerinə yetirilməməsinə və ya tam yerinə yetirilməməsinə görə Azərbaycan Respublikasının qanunvericiliyi ilə məsuliyyət daşıyırlar.

1. **Hesablaşma**

Bu Razılaşmanın bağlanılması və elektron xidmətə qoşulma ödənişsiz həyata keçirilir.

1. **Yekun müddəalar**

10.1. Bu Razılaşma vergi orqanının adından vergi ödəyicisinin uçotda olduğu və ya istifadəçinin faktiki fəaliyyət göstərdiyi ərazi üzrə vergi orqanının vergi ödəyicilərinə xidmət strukturlarının əməkdaşları tərəfindən imzalanır.

10.2. Bu Razılaşma ilə tənzimlənməyən münasibətlər qüvvədə olan Azərbaycan Respublikasının qanunvericiliyi ilə tənzimlənir.

10.3. Razılaşma proqram təminatı vasitəsilə tərtib olunaraq vergi ödəyicisi tərəfindən rəqəmsal əl imzası avadanlığı vasitəsilə imzalandıqda və ya elektron daşıyıcıda tərtib olunaraq gücləndirilmiş elektron imza vasitəsilə imzalandıqda vergi ödəyicisinin elektron kabinetinə göndərilir. Razılaşma kağız daşıyıcıda tərtib olunduqda 2 (iki) nüsxədə hazırlanır və hər 2 (iki) nüsxəsi eyni hüquqi qüvvəyə malikdir. Nüsxələrdən biri vergi ödəyicisində, digəri isə vergi orqanında saxlanılır.

**11. Tərəflərin rekvizitləri və imzaları**

# Dövlət Vergi Xidməti İstifadəçi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vergi orqanının adı) (və ya fiziki şəxsin soyadı, adı, atasının adı və

VÖEN-i)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(səlahiyyətli şəxsin vəzifəsi, rütbəsi, soyadı,

adı, atasının adı)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Razılaşmanın imzalanması üçün səlahiyyətli

şəxsin soyadı, adı, atasının adı)

**M.Y.**